VGs oddstips: Viking bygger selvtillit
Laget fremstår som et skikkelig kollektiv, og nekter tydeligvis å tape. Og slik kommer den nesten - i hvert fall i Norge - uunngåelige diskusjonen om medaljer. Det er kanskje til å forstå. For med seier mot Odd kopierer siddisene poengfangsten etter syv kamper i gullsesongen i 1991. Her kan tipset leveres, eller man kan sette opp egne forslag og lese VGs øvrige vurderinger. Men kanskje er det best å ta en kamp av gangen for det er lenge til sesongslutt. Joachim Jørgensen (mb) var skadet i borteseieren over Aalesund sist (2-1). Men er tilbake fra start her. Christian Landu Landu (mb) må vike. Ellers er Arild Østbø (k) og Trond Erik Bertelsen (f) ute. Odd slo til med 2-0 hjemme over Sarpsborg sist. Og med ti poeng på seks åpningskamper er formen godkjent. Men fortsatt jager man den første bortegevinsten. Både Herolind Shala (mb) og Håvard Storbæk (mb) har hanglet litt i det siste, og starter på benken. Viking har et godt tak på disse kampene med 7-2-0 i Stavanger-lagets favør på ni siste tilsvarende. Hjemmeoddsen er 1,75, spillestopp er kl. 18.55 og Cmore Fotball viser matchen. Stabæk - Vålerenga er den andre eliteseriekampen i kveld, og her tror vi mest på VIF. Og i Premier League skal Liverpool øve press på Manchester City i gullkampen. Merseyside-klubben spiller borte mot Crystal Palace og her er fristen kl.20.55
Med snart en fjerdedel av sesongen unnagjort har Viking levert. 4-2-0-flyt er godt nok til tredjeplass, og i kveld kommer Odd på besøk.